polyglot-tagger/wikipedia-language-snippets-filtered huggingface dataset:
തേജസ് ദിനപത്രത്തിൽ ഇപ്പോൾ കോളമിസ്റ്റ് ആണ്. വെട്ടും തിരുത്തും എന്നാണ് കോളത്തിൻറെ പേര്.ചില ലേഖനങ്ങൾ
പത്രപ്രവർത്തകനായി പരിശീലനം തുടങ്ങിയത് ഈ നാളുകളിലാണ്. മാതൃഭൂമിയിൽ ഒരു പ്രത്യേക ലേഖകൻ എന്ന നിലയിൽ തുടക്കം.മാതൃഭൂമിയുടെ വിവിധ പരിശീലന കോഴ്‌സുകളിൽ പങ്കെടുത്തു.കലാകൗമുദിയിൽ എഴുതി തുടങ്ങിയതോടെ കൗമുദി ന്യൂസ് സർവ്വീസ് അംഗമായി.
കോഴിക്കോട് താമസിക്കുന്നു. ഭാര്യ ഫോർട്ട് കൊച്ചി തെങ്ങിലകത്ത് എം.ജെ. സുനിത. മക്കൾ: ആഇശ, അബ്ദുല്ല, അസ്മ, അഹ്മദ്.
ഡെൽഹിയിലായിരുന്ന ഫ്രേസർ ഇന്ത്യൻശൈലിയിലാണ് ജീവിച്ചിരുന്നത്. ഡെൽഹിയിലെ ഇസ്ലാമികപണ്ഡിതനായിരുന്ന ഷാ അബ്ദുൽ അസീസും ഉർദു കവിയായിരുന്ന മിർസ ഗാലിബുമെല്ലാം ഫ്രേസറുടെ സുഹൃത്തുക്കളായിരുന്നു. ഫ്രേസർക്ക് ആറോ ഏഴോ ഇന്ത്യൻ ഭാര്യമാരും നിരവധി കുട്ടികളുമുണ്ടായിരുന്നു. ഹിന്ദുക്കൾക്കും മുസ്ലീങ്ങൾക്കുമൊപ്പം ഭക്ഷണം കഴിക്കുന്നതിന് ഫ്രേസർ മാട്ടിറച്ചിയും പന്നിയിറച്ചിയും കഴിക്കുന്നത് ഉപേക്ഷിച്ചു. മുഗൾ വസ്ത്രങ്ങൾ ധരിച്ച് അദ്ദേഹം മുഗളരെപ്പോലെത്തന്നെ ജീവിച്ചു. ഡെൽഹി ശൈലിയിൽ അദ്ദേഹം തന്റെ മീശയും വച്ചിരുന്നു. ഹിന്ദുസ്താനിയും പേർഷ്യനും അദ്ദേഹത്തിന് മാതൃഭാഷയെന്നപോലെ വഴങ്ങിയിരുന്നു.
സ്കോട്ട്ലൻഡിലെ ഇൻവെർനെസ്സ്-ഷെയറിൽ ജനിച്ച ഫ്രേസർ 1799-ലാണ് ഇന്ത്യയിൽ ഉദ്യോഗത്തിനെത്തിയത്. 1805-ൽ ഡെൽഹി റെസിഡന്റായിരുന്ന ഡേവിഡ് ഒക്റ്റർലോണിയുടെ സെക്രട്ടറിയായി നിയമിക്കപ്പെട്ടു. 1811-ൽ മൗണ്ട്സ്റ്റ്യുവർട്ട് എൽഫിൻസ്റ്റോണിന്റെ പ്രസിദ്ധമായ കാബൂൾ ദൗത്യത്തിൽ അദ്ദേഹത്തിന്റെ സെക്രട്ടറിയായി ഒപ്പം യാത്ര ചെയ്തു. 1813-ൽ ഡെൽഹി റെസിഡന്റായിരുന്ന ആർച്ചിബോൾഡ് സെറ്റന്റെ അസിസ്റ്റന്റായി. ഗൂർഖകളിൽ നിന്നും പിടിച്ചെടുത്ത ഗഡ്വാളിൽ 1819-ൽ നിയമനം ലഭിച്ചു. 1826-ൽ വടക്കുപടിഞ്ഞാറൻ പ്രവിശ്യകളുടെ റെവന്യൂ ബോർഡിലെ അംഗമായി. 1830-ൽ ഡെൽഹിയിലെ റെസിഡന്റായി.
ഡെൽഹി റെസിഡന്റ് പദവിയിലിരിക്കുമ്പോൾ 1835 മാർച്ച് 22-ന് കരീം ഖാൻ എന്നൊരാൾ ഫ്രേസറെ വെടിവക്കുകയും തുടർന്നദ്ദേഹം മരിക്കുകയും ചെയ്തു. ഫിറോസ്പൂരിലെ നവാബായിരുന്ന ഷംസുദ്ദീൻ ആയിരുന്നു ഈ വധത്തിനു പിന്നിൽ. അയാൾക്കെതിരെ ഫ്രേസർ ഒരു ഉത്തരവ് പുറപ്പെടുവിച്ചിരുന്നു. കരീം ഖാനെയും നവാബ് ഷംസുദ്ദീനെയും കുറ്റക്കാരാണെന്ന് കണ്ടെത്തി തൂക്കിക്കൊന്നിരുന്നു. ഈ സംഭവം ദില്ലിയിലെ മുസ്ലീങ്ങളുടെ ഇടയിൽ ബ്രിട്ടീഷുകാർക്കെതിരെ ജനരോഷം ഉയരുന്നതിന് കാരണമായിരുന്നു. ഡെൽഹിയിലെ ആദ്യത്തെ ഉർദു പത്രമായ ദെഹ്ലി ഉർദു അക്ബാർ, ഈ സംഭവത്തെത്തുടർന്നാണ് ആരംഭിച്ചത്.
ദില്ലിയുടെ റെസിഡന്റായിരുന്ന ബ്രിട്ടീഷ് ഭരണകർത്താവും ഭാഷാശാസ്ത്രജ്ഞനും പണ്ഡിതനുമായിരുന്നു വില്ല്യം ഫ്രേസർ .
നിലവിലെ പതിപ്പ് ലിനക്സ് മിന്റ് 17 എൽടിഎസ് ക്വിയാനയാണ്. 2014 മെയ് 31നാണ് ക്വിയാന പുറത്തിറങ്ങിയത്. ക്വിയാനയുടെ പിൻഗാമിയായി 17.1 റെബേക്ക പുറത്തിറങ്ങുമെന്ന് നിർമ്മാതാക്കൾ അറിയിച്ചിട്ടുണ്ട്. നിലവിൽ ലിനക്സ് മിന്റ് ഉബുണ്ടുവിന്റെ പുറത്തിറക്കൽ ചക്രത്തിനെ അടിസ്ഥാനമാക്കിയല്ല പുറത്തിറക്കുന്നതെന്നും അതിനാൽ പുതിയ പതിപ്പ് എപ്പോൾ വേണമെങ്കിലും ഉണ്ടാവാമെന്നും നിർമ്മാതാക്കൾ വ്യക്തമാക്കി. ഉബുണ്ടുവിൽ നിന്ന് വ്യത്യസ്തമായി ലിനക്സ് മിന്റ് ഔദ്യോഗിക ഡിവിഡിയിൽ മൾട്ടിമീഡിയ പിന്തുണയും കൂട്ടിച്ചേർത്തിട്ടുണ്ട്. മൾട്ടിമീഡിയ കോഡെകുകൾ ഇല്ലാതെ പുറത്തിറങ്ങുന്ന സിഡി പതിപ്പിൽ വിൻഡോസ് ഇൻസ്റ്റാളറും ഉൾപ്പെടുത്തിയിട്ടുണ്ട്. പിസി നിർമ്മാതാക്കൾക്കൾക്ക് സൗകര്യപ്രദമാകും വിധം ഒരു ഓഇഎം പതിപ്പും ലിനക്സ് മിന്റ് സംഘം പുറത്തിറക്കുന്നുണ്ട്. ഡെബിയനെ അടിസ്ഥാനമാക്കി ലിനക്സ് മിന്റ് സംഘം പുറത്തിറക്കുന്ന ലിനക്സ് മിന്റ് ഡെബിയൻ എഡിഷൻ പ്രത്യേക സമയക്രമമാണ് പിന്തുടരുന്നത്. ഈ പതിപ്പിന് ലിനക്സ് മിന്റിന്റെ പ്രധാന പതിപ്പുകളുമായി അനുഗുണതയില്ല.
പുതിയ ഉബുണ്ടു പതിപ്പിറങ്ങി ഏകദേശം ഒരു മാസം കഴിഞ്ഞാണ് മിന്റിന്റെ പ്രധാന പതിപ്പിറങ്ങാറുള്ളത്. ഗ്നോമിന്റെ പുതിയ പതിപ്പിന് ഒരു മാസവും എക്സ്.ഓർഗിന്റെ പുതിയ പതിപ്പിന് രണ്ടു മാസത്തിനും ശേഷമാണ് സാധാരണയായി പുതിയ ഉബുണ്ടു പതിപ്പിറങ്ങാറുള്ളത്. അതിനാൽ തന്നെ ഉബുണ്ടു പതിപ്പ് പുറത്തിറങ്ങിയ ശേഷം ഗ്നോമിലും എക്സ്.ഓർഗിലും വന്ന മാറ്റങ്ങൾ മിന്റിൽ കാണാം. ചില പതിപ്പുകളെ എൽടിഎസ് പതിപ്പുകളായി മിന്റ് സംഘം പരിഗണിക്കാറുണ്ട്. സാധാരണ പതിപ്പുകൾക്ക് 18 മാസം പിന്തുണ ലഭിക്കുമ്പോൾ എൽടിഎസ് പതിപ്പുകൾക്ക് 3 വർഷം പിന്തുണ ലഭിക്കുന്നു. ഹാർഡ്‍വെയർ വെണ്ടേഴ്സിനായ ലിനക്സ് മിന്റ് ഓഇഎം എന്നൊരു പതിപ്പും ലഭ്യമാണ്.
ലിനക്സ് വിതരണമായ ഉബുണ്ടു ആധാരമാക്കി പുറത്തിറക്കുന്ന ഒരു ഓപ്പറേറ്റിംഗ് സിസ്റ്റമാണ് ലിനക്സ് മിന്റ്. വർഷത്തിൽ രണ്ടു ലിനക്സ് മിന്റ് പതിപ്പുകളാണ് ഇറങ്ങാറുള്ളത്. എല്ലാ പതിപ്പിനും ഒരു പതിപ്പ് സംഖ്യയും പതിപ്പ് നാമവും ഉണ്ടായിരിക്കും. പൊതുവെ പതിപ്പ് സംഖ്യയെ സൂചിപ്പിക്കുന്ന ഇംഗ്ലിഷ് അക്ഷരത്തിലാരംഭിക്കുന്ന ഒരു സ്ത്രീ നാമമാണ് ലിനക്സ് മിന്റ് പതിപ്പുകൾക്ക് നൽകാറുള്ളത്.
ചെല്ലപ്പൻ തന്റെ ഗ്രാമത്തിൽ തിരിച്ചെത്തി, വേർപിരിഞ്ഞ ഭാര്യയെ അവളുടെ പുതിയ വീട്ടിൽ സന്ദർശിക്കുന്നു. മകൾ മഞ്ഞപ്പിത്തം ബാധിച്ച് മരിച്ചുവെന്ന് മകനിൽ നിന്ന് അദ്ദേഹം മനസ്സിലാക്കുന്നു. ഭവാനി, ഇപ്പോൾ കൈക്കുഞ്ഞുമായി, അവനെ കാണുകയും സ്വന്തം മകൻ കുട്ടപ്പനോട് സ്നേഹം കാണിക്കാൻ ആവശ്യപ്പെടുകയും ചെയ്യുന്നു. ചെല്ലപ്പൻ ഇപ്പോൾ മകനെ സ്നേഹത്തോടെ നോക്കി, അവനെ ആർദ്രമായി അനുഗ്രഹിച്ചു, പഠിച്ച് കഠിനാധ്വാനം ചെയ്ത് വലിയ മനുഷ്യനാകാൻ പറഞ്ഞു. പിന്നെ തിരിഞ്ഞു നോക്കാതെ നിശ്ശബ്ദനായി അവൻ പോകുന്നു.
ഫാക്ടറി ഉടമയെ കൊലപ്പെടുത്തിയതിന് ചെല്ലപ്പൻ അറസ്റ്റിലായെന്നും ചെല്ലപ്പൻ പോലീസിനോട് പൂർണ്ണമായ കുറ്റസമ്മതം നടത്തിയെന്നും ഉടൻ വാർത്ത വരുന്നു. ചെല്ലപ്പൻ വിചാരണയ്ക്ക് പോകുന്നു, അവിടെ കുറ്റം തുറന്നു സമ്മതിക്കുന്നു. തൽഫലമായി, അവൻ കുറ്റക്കാരനാണെന്ന് കണ്ടെത്തി തൂക്കിക്കൊല്ലാൻ വിധിക്കുന്നു. അവനെ ഒരു വാഹനത്തിൽ ജയിലിലേക്ക് കൊണ്ടുപോകുമ്പോൾ, അവന്റെ മുൻ ഭാര്യ ഭവാനി, വാനിന്റെ പുറകിൽ നിരാശയോടെ ഓടുന്നതും കരയുന്നതും ഗോപാലൻ തടഞ്ഞുനിർത്തുന്നതും വളരെ ഹൃദ്യമായ ഒരു രംഗം കാണിക്കുന്നു. സത്യൻ എന്ന നടൻ നേരത്തെ തന്നെ മരിച്ചിരുന്നു, ഈ സിനിമയുടെ അവസാന രംഗങ്ങൾക്ക്, പ്രത്യേകിച്ച് ഈ രംഗത്തിനായി ഒരു ഡ്യൂപ് നടനെ നിയോഗിക്കേണ്ടിവന്നു. ഷീല പ്രകടിപ്പിച്ച സങ്കടം യഥാർത്ഥമാണെന്ന് തോന്നുന്നു.)
തന്റെ അതിഥി മറ്റാരുമല്ല ചെല്ലപ്പനാണെന്നും 'പ്രഭാകരൻ' വെറുമൊരു അപരനാണെന്നും അദ്ദേഹം വിവാഹിതനാണെന്നും രണ്ട് കുട്ടികളുണ്ടെന്നും വാർത്തകൾ ആതിഥേയരിലേക്ക് എത്തുന്നു. പാർവതി നിരാശയായി. ചെല്ലപ്പനു ജയിൽ മോചിതനായ ശേഷം അദ്ദേഹം തന്റെ ആതിഥേയരുടെ അടുത്തേക്ക് മടങ്ങിയെത്തുന്നു, അവിടെ അദ്ദേഹം ഇപ്പോൾ ഒരു യഥാർത്ഥ കമ്മ്യൂണിസ്റ്റ് സെലിബ്രിറ്റിയായി മാറി, ലളിതമായ ആഡംബരത്തോടെ സ്വാഗതം ചെയ്യുന്നു. ആ രാത്രി, എല്ലാവരും ഉറങ്ങാൻ പോയ ശേഷം, അവൾ അവന്റെ അടുത്തേക്ക് പോയി, കരുതലില്ലാതെ സ്വയം വാഗ്ദാനം ചെയ്യുന്നു. എന്നാൽ ചെല്ലപ്പൻ ഇപ്പോൾ മറ്റൊരു വ്യക്തിയാണ്: അവൻ വിസമ്മതിക്കുകയും സ്ഥലം വിടുകയും ചെയ്യുന്നു.
അവന്റെ ശിക്ഷയെക്കുറിച്ചുള്ള വാർത്ത അവനോട് അടുപ്പമുള്ള എല്ലാവരെയും ഒരുമിപ്പിക്കുന്നു: ഭവാനി, ഗോപാലൻ, കുട്ടപ്പൻ, അതുപോലെ പാർവതിയും അവളുടെ കുടുംബവും, അവരുടെ പ്രിയപ്പെട്ട നായകന്റെ വിയോഗത്തിൽ ശരിക്കും വിലപിക്കുന്നു. ശിക്ഷ നടപ്പാക്കുന്നു. ഭവാനിയും ഗോപാലനും മൃതദേഹം വാടകയ്‌ക്കെടുത്ത കാറിൽ വീട്ടിലേക്ക് കൊണ്ടുപോകുന്നു .
1971-ൽ പുറത്തിറങ്ങിയ ഒരു മലയാളചിത്രമാണ് അനുഭവങ്ങൾ പാളിച്ചകൾ. തകഴിയുടെ ഇതേ പേരിലുള്ള നോവലിന് ചലച്ചിത്രാവിഷ്കാരം നൽകിയത് കെ.എസ്. സേതുമാധവൻ ആണ്. എം.ഓ. ജോസഫ് ആയിരുന്നു നിർമ്മാതാവ്. വയലാർ ഗാനങ്ങൾ എഴുതി
അവസാന രംഗം അവരുടെ വീടിന് പുറത്ത് ശവമടക്കിയ രണ്ട് കൂനകൾ കാണിക്കുന്നു. ചെല്ലപ്പനുവേണ്ടി വലിയൊരു കുന്നും അടുത്തായി അവന്റെ പ്രിയപ്പെട്ട മകൾ കുമാരിയുടേതും ചെറിയൊരു കുന്നും.
ഒന്നാം ദിവസം രാവിലെ ആനയില്ലാതെ ശീവേലി നടത്തുന്നു. അന്നേ ദിവസം ഉച്ചകഴിഞ്ഞ് ആനയോട്ടം നടക്കുന്നു. വൈകീട്ട് ആചാര്യവരണ്യവും കൊടിപൂജയും പിന്നീട് കൊടിയേറ്റവും നടക്കുന്നു. ചടങ്ങുകൾ നടത്തുന്നതിന് തന്ത്രിയ്ക്ക് ക്ഷേത്രം ഊരാളൻ കൂറയും പവിത്രവും നൽകുന്നതാണ് ആചാര്യവരണം . അന്നത്തെ വിളക്കിന് കൊടിപ്പുറത്ത് വിളക്ക് എന്നു പറയുന്നു. കിഴക്കേ നടപ്പുരയ്ക്കകത്തുതന്നെ ഭഗവദ്വാഹനമായ ഗരുഡനെ ശിരസ്സിലേറ്റുന്ന ഒരു സ്വർണ്ണക്കൊടിമരമുണ്ട്. ഉത്സവത്തിന് "മുളയിടൽ" ചടങ്ങുണ്ട് . നാലമ്പലത്തിനകത്ത് വടക്കേ ഭാഗത്ത് മണിക്കിണറിനു സമീപത്താണ് മുളയറ ഒരുക്കുന്നത്. മുറി പ്രത്യേകം അലങ്കരിച്ച് ശുദ്ധിചെയ്ത് പത്മമിട്ട് നവരനെല്ല്, യവം, തിന, വൻപയർ, ഉഴുന്ന്, എള്ള്, തുവര, കടുക്, ചാമ, മുതിര, ചെറുപയർ, അമര എന്നിവയുടെ വിത്തുകൾ നനച്ച് 16 പാലികകളിളാക്കി പൂജിച്ചശേഷം സോമനെ ആവാഹിച്ച് മുളയറയിൽ വയ്ക്കുന്നതാണ് മുളയിടൽ. എല്ലാദിവസവും മുളയിൽ പൂജനടക്കുന്നു
രണ്ടാം ദിവസം ക്ഷേത്രത്തിൽ ദിക്കുകൊടിയും കൂറയും സ്ഥാപിക്കുന്നു. ഉൽസവക്കാലത്ത് എല്ലാ ദിവസവും കാലത്ത് പന്തീരടി പൂജയ്ക്ക് ശേഷം കാലത്ത് 11 മണിയ്ക്ക് നാലമ്പലത്തിനകത്ത് ശ്രീഭൂതബലി ദർശനവുംരാത്രി അത്താഴ പൂജയ്ക്ക് ശേഷം അമ്പലത്തിന്റെ വടക്കുഭാഗത്ത് സ്വർണ്ണം കൊണ്ടുണ്ടാക്കിയ പഴുക്കാമണ്ഡപത്തിൽ ഗുരുവായൂരപ്പനെ എഴുന്നള്ളിച്ചുവെയ്ക്കലുമുണ്ട്. ദീപാരാധനയ്ക്കു ശേഷം പ്രാസാദശുദ്ധിക്രിയകൾ നടക്കും.ഇതോടേ ക്ഷേത്രപ്രദേശത്തിന് അറിയാതെയെങ്കിലും സംഭവിച്ച് അശുദ്ധികൾ നീക്കപ്പെടും
വിശ്വപ്രസിദ്ധമായ ഗുരുവായൂർ ശ്രീകൃഷ്ണക്ഷേത്രത്തിലെ ഉത്സവം അങ്കുരാദിയാണ്. ഗുരുവായൂർ ഉത്സവം പത്ത് ദിവസം നീളുന്നു. ആനയോട്ടത്തോടെ ആരംഭിക്കുന്ന ഉത്സവം കുംഭമാസത്തിലെ പൂയം നാളിലാണ് കൊടിയേറുന്നത്. അവസാനദിവസം രാത്രി ആറാട്ടോടുകൂടി സമാപിക്കുന്നു. ഉത്സവത്തിന്നു മുന്നോടിയായി ബ്രഹ്മകലശ ചടങ്ങുകൾ നടത്തപ്പെടുന്നു. കലശം ഉത്സവം കൊടികയറുന്നതിന്റെ എട്ടു ദിവസം മുമ്പ് ആരംഭിക്കും.
കലശം തുടങ്ങിയാൽ ഉത്സവം കഴിയുന്നതു വരെ അഞ്ചുവയസ്സിൽ താഴെയുള്ള കുട്ടികളെ അമ്പലത്തിൽ പ്രവേശിപ്പിക്കുകയില്ല. ഉത്സവം കൊടികയറിയാൽ ഉത്സവം കഴിയുന്നതു വരെ തൃപ്പുക ഉണ്ടാവുകയില്ല. ഗുരുവായൂർ ഉത്സവത്തിന് വെടിക്കെട്ടില്ല എന്നത് ശ്രദ്ധേയമാണ്.
മൂന്നാം ദിവസം ബിംബശുദ്ധികളാണ്. ചതുഃശുദ്ധി, ധാര, പഞ്ചഗവ്യം, പഞ്ചകം എന്നീ കലശങ്ങൾ പൂജിച്ച് അഭിഷേകം ചെയ്യും. അന്ന് മഹാകുംഭപൂജയും വൈകുന്നേരം അധിവാസഹോമവും ഹോമകുണ്ഠശുദ്ധിയും നടക്കുന്നു.
ഉത്സവങ്ങൾ മൂന്നുതരം. മുളയിട്ട് കൊടികയറുന്ന അങ്കുരാദി, മുളയിടാതെ കൊടികയറുന്ന ധ്വജാദി, മുളടലും കൊടികയറ്റവുമില്ലാതെ കൊട്ടിപ്പുറപ്പെടുന്ന പടഹാദി എന്നിവയാണവ.
കോട്ടയം ജില്ലയിലെ പാലാ അരുണാപുരത്ത് രാഘവൻ നായരുടെയും ലക്ഷ്മി കുട്ടിയമ്മയുടെയും മകളായി ജനിച്ചു. പുലിയന്നുരിലുള്ള വിജയൻ ഭാഗവതരുടെയടുത്ത് സംഗീതം അഭ്യസിച്ചു. ചങ്ങനാശ്ശേരി ലക്ഷ്മീപുരം കൊട്ടാരത്തിലെ എ.പി.ആർ. വർമ്മയുടെ കീഴിലും സംഗീതം അഭ്യസിച്ചു. 12-ആം വയസ്സിൽ ആലപ്പി വിൻസന്റിന്റെ കെടാവിളക്ക് എന്ന ചലച്ചിത്രത്തിലൂടെ അഭിനയരംഗത്തെത്തി. ഗായികയായാണ് ഈ ചിത്രത്തിലേക്കു ക്ഷണിക്കപ്പെട്ടതെങ്കിലും സത്യന്റെ പെങ്ങളുടെ വേഷം അവതരിപ്പിക്കുകയും രണ്ട് ഗാനങ്ങൾ ആലപിക്കുകയും ചെയ്തു. എന്നാൽ ഈ ചിത്രം പുറത്തിറങ്ങിയില്ല. പിന്നീട് മദ്രാസിൽ നിന്നും തിരിച്ചെത്തി പാലായിലെ നിരവധി ക്ലബ്ബുകളിലും നാടകസമിതികളിലും പാടി. അന്നുമുതലാണ് പാലാ തങ്കം എന്നറിയപ്പെട്ടത്.
എൻ.എൻ. പിള്ളയുടെ വിശ്വകേരള എന്ന നാടകസമിതിയിലാണ് ആദ്യമായി നാടകത്തിൽ അഭിനയിച്ചത്. തുടർന്ന് ചങ്ങനാശ്ശേരീ ഗീഥാ തീയറ്റേഴ്‌സിൽ നാലുവർഷം അഭിനയിച്ചു. പി.ജെ. ആന്റണി, ഗോവിന്ദൻ കുട്ടി എന്നിവരുടെ നാടകസമിതികളിലും അഭിനയിച്ചു. കുഞ്ചാക്കോയുടെ നിർദ്ദേശപ്രകാരം സത്യന്റെ കടലമ്മ എന്ന ചലച്ചിത്രത്തിൽ ചെറിയൊരു വേഷത്തിൽ അഭിനയിച്ചു. തുടർന്ന് ഉദയായുടെ തന്നെ റബേക്കയിൽ സത്യന്റെ അമ്മയുടെ വേഷം അഭിനയിച്ചു. തുടർന്നാണ് കെ.പി.എ.സി.യിൽ പ്രവേശിച്ചതും നിങ്ങളെന്നെ കമ്യുണിസ്റ്റാക്കി, സർവ്വേക്കല്ല്, മൂലധനം തുടങ്ങിയ നാടകങ്ങളിൽ അഭിനയിച്ചതും. പിന്നീട് പൊൻകുന്നം വർക്കിയുടെ നാടകത്തിൽ അഭിനയിക്കവേയാണ് ഭർത്താവ് വാഹനാപകടത്തിൽ മരണമടഞ്ഞത്.
പി. ഭാസ്‌ക്കരന്റെ തുറക്കാത്ത വാതിൽ എന്ന ചിത്രത്തിലെ അമ്മ വേഷത്തിലൂടെയാണ് പിന്നീട് ചലച്ചിത്രരംഗത്ത് ശ്രദ്ധിക്കപ്പെട്ടത്. തുടർന്ന് ഇന്നല്ലങ്കിൽ നാളെ, നിറകുടം, കലിയുഗം, ഏണിപ്പടികൾ, അനുഭവങ്ങൾ പാളിച്ചകൾ തുടങ്ങിയ ചിത്രങ്ങളിൽ അഭിനയിച്ചു. അക്കാലത്ത് നിരവധി ചിത്രങ്ങളിൽ ശബ്ദം നൽകിയിരുന്നു. ബോബനും മോളിയും സിനിമയിൽ ബോബൻ, കൃഷ്ണാ ഗുരുവായൂരപ്പായിൽ ബേബി ശാലിനി എന്നിവർക്കു വേണ്ടിയും ശബ്ദം നൽകി. പക്ഷികൾക്കും മൃഗങ്ങൾക്കും ഒക്കെ അക്കാലത്ത് തങ്കം ശബ്ദം നൽകിയിരുന്നു. ഷീല, ജയഭാരതി, ശാരദ തുടങ്ങിവർക്കൊക്കെ ശബ്ദം നൽകി.
പ്രേംനസീർ, മധു, ഉമ്മർ, സുകുമാരൻ, ജയൻ, കമലഹാസൻ, ശാരദ, ജയഭാരതി, ശ്രീദേവി ഉൾപ്പെടെയുള്ള അഭിനേതാക്കൾക്കൊപ്പം അമ്മ വേഷങ്ങളിൽ അഭിനയിച്ചു. വിശ്വകേരള കലാസമിതി, ജ്യോതി തിയേറ്റേഴ്‌സ്, കെ.പി.എ.സി. ഉൾപ്പെടെയുള്ള നാടക സമിതികളിൽ മൂവായിരത്തോളം വേദികളിൽ അഭിനയിച്ചു. ചലച്ചിത്ര അഭിനയത്തോടൊപ്പം ഡബ്ബിങ് ആർട്ടിസ്റ്റായും പ്രവർത്തിച്ചു. അമ്മ സംഘടനയിൽ വിശിഷ്‌ടാംഗത്വം ലഭിച്ചിട്ടുണ്ട്. ബാലൻ കെ. നായരുടെ യാഗാഗ്നി എന്ന ചിത്രത്തിലാണ് അവസാനമായി അഭിനയിച്ചത്.
മലയാളത്തിലെ ഒരു നാടക ചലച്ചിത്ര അഭിനേത്രിയാണ് പാലാ തങ്കം. മൂവായിരത്തോളം വേദികളിൽ നാടകത്തിലും 400-ലധികം ചലച്ചിത്രങ്ങളിലും അഭിനയിച്ചിട്ടുണ്ട്. അഭിനയത്തോടൊപ്പം ഗായികയായും ഡബ്ബിങ് ആർട്ടിസ്റ്റായും പ്രവർത്തിച്ചിട്ടുണ്ട്.
16-ആം വയസ്സിൽ കൈതമുക്ക് സ്വദേശിയും പോലീസ് ഉദ്യോഗസ്ഥനുമായ ശ്രീധരൻ തമ്പിയുമായുള്ള വിവാഹം നടന്നു. മൂന്നു മക്കൾ. 2021 ജനുവരി 10 ന് പത്തനാപുരം ഗാന്ധിഭവനിൽ അന്തരിച്ചു.
അഞ്ച് തവണ വീതം സംസ്ഥാന കാബിനറ്റ് വകുപ്പ് മന്ത്രിയും നിയമസഭാംഗവുമായ ജോർജ് നിലവിൽ 2008 മുതൽ സർവജ്ഞനനഗർ മണ്ഡലത്തിൽ നിന്നുള്ള നിയമസഭാംഗവും കർണാടക പി.സി.സിയുടെ ജനറൽ സെക്രട്ടറിയും കർണാടകയിൽ നിന്നുള്ള എ.ഐ.സി.സി അംഗവുമാണ്.
കോട്ടയം ജില്ലയിലെ ചങ്ങനാശ്ശേരി താലൂക്കിലെ ചിങ്ങവനം എന്ന ഗ്രാമത്തിൽ കെ.ചാക്കോ ജോസഫിൻ്റെയും മറിയാമ്മയുടേയും മകനായി 1949 ഓഗസ്റ്റ് 24ന് ജനനം. 1960-ൽ കർണാടകയിലെ കൊടക് ജില്ലയിലേക്ക് കുടിയേറിയ ജോർജിൻ്റെ കുടുംബം പിന്നീട് അവിടെ സ്ഥിരതാമസമാക്കുകയായിരുന്നു.
പ്രാഥമിക വിദ്യാഭ്യാസത്തിനു ശേഷം പൊന്നുംപേട്ട ഗവ.ജൂനിയർ കോളേജിൽ നിന്നും പ്രീഡിഗ്രി നേടി പഠനം പൂർത്തിയാക്കി.
സെർവർ തന്റെ എസ്.എസ്.എൽ നംബറും, സിഫർ ക്രമീകരണങ്ങളും , സെഷൻ സംബന്ധിച്ച ഡാറ്റയും, ക്ലയന്റിനു തിരിച്ച് ബന്ധപ്പെടാനാവശ്യമായ മറ്റനുബന്ധ വിവരങ്ങളും ക്ലയന്റിനു അയയ്ക്കുന്നു. അതോടൊപ്പം സെർവർ തന്റെ എസ്.എസ്.എൽ. സെർട്ടിഫിക്കറ്റും ക്ലയന്റിനു അയച്ച് കൊടുക്കും. (സർട്ടിഫിക്കറ്റ് എന്ന് പറയുന്നത് ഒരു കൂട്ടം ഡാറ്റയാണു. ഈ ഡാറ്റയിൽ തന്റെ വ്യക്തിത്വത്തെ/സ്വത്വത്തെ അടയാളപ്പെടുത്തുന്ന വിവരങ്ങളും, സന്ദേശത്തെ പൂട്ടാനുപയോഗിയ്ക്കുന്ന താക്കോലും കാണാമായിരിയ്ക്കും.) ക്ലയന്റിന്റെ വ്യക്തിത്വം/സ്വത്വം ഉറപ്പാക്കുന്നതിനു ക്ലയന്റിന്റെ സെർട്ടിഫിക്കറ്റും വേണമെങ്കിൽ സെർവറിനു ചോദിയ്ക്കാവുന്നതാണു. (ക്ലയന്റ് ഏതെങ്കിലുമൊരു സെർവർ ഡാറ്റ എടുക്കാൻ ശ്രമിയ്ക്കുന്നുവെങ്കിൽ, സെർവർ ഉറപ്പായും, ക്ലയന്റിന്റെ സെർട്ടിഫിക്കറ്റ് ചോദിച്ചിരിയ്ക്കാം.)
ഈ മാർഗ്ഗത്തിനൊരുദാഹരണമാണു. എച്.റ്റി.റ്റി.പി.യെസ് വഴിയുള്ള ഡാറ്റാ കയ്മാറ്റത്തിനു 443 എന്ന പോർട്ടു ഉപയോഗിയ്ക്കുന്നത്. എച്.റ്റീ.റ്റീ.പീ യെന്ന സന്ദേശ കയ്മാറ്റ രീതിയെ എസ്.എസ്.എൽ. ക്രമീകരണത്തിലൂടെ കൂടുതൽ സുരക്ഷിതമാക്കിയതാണു എച്.റ്റി.റ്റി.പി.യെസ്. സാദാ എച്.റ്റി.റ്റി.പീയ്ക്ക് 8080 എന്ന പോർട്ട് ഉപയോഗിച്ച് വരുംബോൾ, എച്.റ്റി.റ്റി.പീയെസിനു 443 എന്ന പോർട്ട് ഉപയോഗിച്ച്, എസ്.എസ്.എൽ സുരക്ഷാക്രമീകരണങ്ങൾ തങ്ങളുടെ സന്ദേശ വിനിമയത്തിൽ ഉൾപ്പെടുത്തി സന്ദേശ കയ്മാറ്റത്തെ കൂടുതൽ സുരക്ഷിതമാക്കുന്നു. (443, 8080 പോർട്ടുകൾ തന്നെ ഉപയോഗിയ്ക്കണമെന്ന് നിർബന്ധബുദ്ധിയൊന്നുമില്ല. സ്വതേയുള്ള ക്രമീകരണമനുസരിച്ചാണീ പോർട്ടുകൾ ഉപയോഗിയ്ക്കപ്പെടുന്നത്. സെർവർ അഡ്മിനു വേണമെങ്കിൽ അവ മാറ്റി നിശ്ചയിക്കാവുന്നതാണു)
ടീ.എൽ.എസ്./എസ്.എസ്.എൽ. നിയമാവലികൾ വിവര-മോഷണം, വിവരത്തിനെ കേട് വരുത്തുക തുടങ്ങിയ അഭിലഷണീയമല്ലാത്ത അവസ്ഥകളിൽ നിന്നും രക്ഷനേടുകയെന്ന ഉദ്ദേശത്തോടെ സൃഷ്ടിച്ചതാണു. എസ്.എസ്.എൽ ഉപയോഗിച്ചും അല്ലാതെയും നെറ്റ്വർക്കിലൂടെ സന്ദേശമയക്കാവുന്നതിനാൽ, സെർവറിനു താനുമായി ബന്ധപ്പെടുന്ന ക്ലയന്റുമായുള്ള തന്റെ ബന്ധപ്പെടുന്ന രീതി നിർവചിയ്ക്കേണ്ടതായിട്ട് ഉണ്ട്. അതായത്, ഒരു ക്ലയന്റിനുമായുള്ള ബന്ധത്തിൽ ടീ.എൽ.എസ്./എസ്.എസ്.എൽ ഉപയോഗിയ്ക്കണമോ, വേണ്ടയോ, അതോ രണ്ട് മാർഗ്ഗവും ഉപയോഗിയ്ക്കാമോ തുടങ്ങിയ കാര്യങ്ങളിൽ തീരുമാനമെടുക്കേണ്ടതുണ്ട്.
അനവധി തലങ്ങളിലൂടെ കടന്നു പോയാണു ഒരു സന്ദേശം നെറ്റ്വർക്കിലൂടെ അയയ്ക്കപ്പെടുന്നത്. അപ്രകാരമുള്ള ഒരു തലമാണു ആപ്ലിക്കേഷൻ ലെയർ. ഈ ആപ്ലിക്കേഷൻ ലെയറിൽ വെച്ച് ആണു മേൽപ്പറഞ്ഞ സംരക്ഷണ പ്രക്രിയ സാധാരണ നടത്തിവരാറു. ഈ സംരക്ഷണ പ്രക്രിയയിൽ അസിമെട്രിക് ക്രിപ്റ്റോഗ്രഫി, സിമട്രിക്ക് ക്രിപ്റ്റോഗ്രാഫി, സന്ദേശ സംരക്ഷണ കോഡ് തുടങ്ങി മൂന്ന് തരത്തിലുള്ള കരുതൽ സംവിധാനങ്ങൾ താത്പര്യം പോലെ ഒറ്റയ്ക്കൊറ്റയ്ക്കോ, കൂട്ടായോ നടപ്പിൽ വരുത്താവുന്നതാണു.
എസ്.എസ്.എൽ മാർഗ്ഗമുപയോഗിച്ചു കൂടുതൽ സുരക്ഷിതമായ രീതിയിൽ സന്ദേശം കയ്മാറുന്നതിനായി ഒരു പോർട്ടും, അല്ലാത്തവയ്ക്ക് മറ്റൊരു പോർട്ടും ഉപയോഗിയ്ക്കുക എന്നതാണൊരു രീതി. (രണ്ട് ഉപകരണങ്ങൾ/കംബ്യൂട്ടർ ഒരു നെറ്റ്വർക്കിൽ കണക്റ്റ് ചെയ്യപ്പെടുന്നത് ഒരു പോർട്ട് വഴിയാണു. കണക്റ്റ് ചെയ്യപ്പെട്ട പോർട്ട് വഴിയാണൂ സന്ദേശം കയ്യ്മാറുന്നത്. മനസ്സിലാക്കുന്നതിനുള്ള എളുപ്പത്തിനു, പോർട്ടിനെ വേണമെങ്കിലൊരു വീട്ടിലെ വാതിലായി കണക്കാക്കാവുന്നതാണു. )
ഒരു നെറ്റ്വർക്കിലൂടെ ഡാറ്റാ കയ്മാറ്റം ചെയ്യുംബോളാവശ്യമുള്ള കരുതൽ നടപടികളെക്കുറിച്ചുള്ള നിയമാവലികളെ പൊതുവായി ട്രാൻസ്പോർട്ട് ലെയർ സെക്യൂരിറ്റി എന്നു വിളിയ്ക്കുന്നു. ടീ.എൽ.എസ്. എന്നത് എസ്എസ്എൽന്റെ പരിഷ്കരിച്ച പതിപ്പാണ്. ഇത് ഒരു കമ്പ്യൂട്ടർ നെറ്റ്‌വർക്കിലൂടെ ആശയവിനിമയ സുരക്ഷ നൽകുന്നതിനായി രൂപകൽപ്പന ചെയ്‌തിരിക്കുന്ന ക്രിപ്‌റ്റോഗ്രാഫിക് പ്രോട്ടോക്കോളുകളാണ്.
അസിമെറ്റ്രിക്ക് ക്രിപ്റ്റോഗ്രാഫിയിൽ പൊതു താക്കോൽ ഉപയോഗിച്ച് സന്ദേശത്തെ പൂട്ടുകയും പ്രൈവറ്റ് കീയ് ഉപയോഗിച്ച് സന്ദേശത്തെ തുറക്കുകയും ചെയ്യുംബോൾ, സിമട്രിക്ക് ക്രിപ്റ്റോഗ്രാഫിയിൽ ബിറ്റ് രൂപത്തിലുള്ള സന്ദേശം എങ്ക്രിപ്റ്റ് ചെയ്യാനും, എങ്ക്രിപ്റ്റ് ചെയ്യപ്പെട്ട സന്ദേശത്തെ തുറക്കാനും ഒരു കീയ് മാത്രം ഉപയോഗിയ്ക്കുന്നു.
ക്ലയന്റും, സെർവറും റ്റി.എൽ.എസ്. ഉപയോഗിയ്ക്കാനുറപ്പിച്ച് കഴിഞ്ഞാൽ, അവർ, തങ്ങൾ തമിലുള്ള ബന്ധത്തെ ഒരു ഹാൻഡ്ഷേക്കിങ്ങ് മെക്കാനിസം വഴി ഈടുറ്റതാക്കുന്നു. ഈ പ്രക്രിയയിൽ ക്ലയന്റും, സെർവറും, കണക്ഷന്റെ സുരക്ഷയെ സംബന്ധിച്ച ചില കാര്യങ്ങൾ പറഞ്ഞ് ഉറപ്പിയ്ക്കുന്നു.
രണ്ടാമത്തെ രീതി പ്രകാരം ഒരൊറ്റ പോർട്ട് മാത്രം വിനിമയത്തിനു ഉപയോഗിയ്ക്കുകയും, ക്ലയന്റ്, സെർവറിനോട് എസ്.എസ്.എൽ ഉപയോഗിയ്ക്കാൻ ആവശ്യപ്പെടുകയും, അതിനനുസരിച്ച്, സെർവർ, ക്ലയന്റുമായി ബന്ധപ്പെടുന്ന രീതിയ്ക്ക് മാറ്റം വരുത്തുകയുമാണു ചെയ്യുന്നതു.
ക്ലയന്റ് തന്റെ എസ്.എസ്.എൽ നംബറും, സിഫർ ക്രമീകരണങ്ങളും , സെഷൻ സംബന്ധിച്ച ഡാറ്റയും, സെർവറിനു തിരിച്ച് ബന്ധപ്പെടാനാവശ്യമായ മറ്റനുബന്ധ വിവരങ്ങളും സെർവറിലേയ്ക്ക് അയയ്ക്കുന്നു.
ക്ലയന്റ് സെർവർ അയച്ച് കൊടുത്ത വിവരങ്ങളും, സെർവറിന്റെ സർട്ടിഫിക്കറ്റും ഉപയോഗിച്ച് സെർവറിന്റെ വ്യക്തിത്വം/സ്വത്വം ഉറപ്പ് വരുത്തും. ഇതിൽ പരാജയപ്പെട്ടാൽ, കണക്ഷൻ വിച്ഛേദിയ്ക്കും.
വെബ് പേജ് സന്ദർശനം, സന്ദേശമയക്കൽ, ഫാക്സ് അയക്കൽ, മെസ്സേജിങ്ങ്, വോയിപ്പ് തുടങ്ങി നിരവധി ആവശ്യങ്ങൾക്കനുയോജ്യമായി ടീ.എൽ.എസ്./എസ്എസ്എൽന്റെ നിരവധി പതിപ്പുകൾ ഇറങ്ങിയിട്ടുണ്ട്.
മധ്യപ്രദേശിലെ ആദ്യ മുഖ്യമന്ത്രിയും പ്രസിദ്ധ നിയമജ്ഞനും മുതിർന്ന കോൺഗ്രസ് നേതാവുമായിരുന്ന രവിശങ്കർ ശുക്ലയുടെ മകനായി റായ്ഗഡിൽ ജനിച്ചു. 1951 ൽ നാഗ്‌പൂർ മോറീസ് കോളേജിൽ നിന്ന് ബിരുദം നേടിയ ശുക്ല, ആൾവിൻ കൂപ്പർ പ്രൈവറ്റ് ലിമിറ്റഡ് എന്ന കമ്പനി ആരംഭിച്ചു. മദ്ധേന്ത്യൻ വനാന്തരങ്ങളിൽ സഫാരി ടൂറുകളും ഫോട്ടോ പര്യവേക്ഷണങ്ങളും മാംഗനീസ്, ഡോൾമൈറ്റ് ഖനനവുമായിരുന്നു കമ്പനിയുടെ പ്രവർത്തനങ്ങൾ. യൂറോപ്പിലും അമേരിക്കയും നിന്ന് അനേകായിരങ്ങളെ ആകർഷിക്കുന്ന ആഗോള കമ്പനിയായി ആൾവിൻ വളർന്നു.
1957 ലെ ലോക്‌സഭാ തെരഞ്ഞെടുപ്പിൽ കോൺഗ്രസ് സ്ഥാനാർത്ഥിയായി മഹാസാമുണ്ട് മണ്ഡലത്തിൽ നിന്ന് വലിയ ഭൂരിപക്ഷത്തിൽ വിജയിച്ചു. പിന്നീട് നടന്ന ഒൻപത് ലോക്സഭാ തെരഞ്ഞെടുപ്പുകളിൽ മത്സരിച്ചു വിജയിച്ചിട്ടുണ്ട്. 1966 ൽ ഇന്ദിരാ ഗാന്ധി മന്ത്രിസഭയിൽ അംഗമായി. വാർത്താ വിനിമയം, ആഭ്യന്തരം,പ്രതിരോധം, ധനകാര്യം, ആസൂത്രണം, സിവിൽ സപ്ലൈസ്, പാർലമെന്ററികാര്യം തുടങ്ങി ഒട്ടു മിക്ക വകുപ്പുകളും അദ്ദേഹം കൈകാര്യം ചെയ്തിട്ടുണ്ട്.
ഇന്ദിരാഗാന്ധിയുടെ മകൻ സഞ്ജയ് ഗാന്ധിയുടെ അപ്രീതിയെത്തുടർന്ന് വാർത്താവിതരണമന്ത്രിയായിരുന്ന ഗുജ്റാൾ മന്ത്രിസഭയ്ക്കുപുറത്ത് പോയപ്പോൾ, പകരക്കാരനായാണ് വി സി ശുക്ല എത്തിയത് . പത്രവാർത്തകൾ സെൻസർ ചെയ്യാനും ആകാശവാണിയിലെയും ഫീൽഡ് പബ്ലിസിറ്റിവകുപ്പിലെയും ഉദ്യോഗസ്ഥരെക്കൊണ്ട് കോൺഗ്രസിന്റെ പ്രകടനപത്രിക 14 ഭാഷകളിലേക്ക് വിവർത്തനം ചെയ്യിച്ചും, ശുക്ല മാധ്യമസ്വാതന്ത്ര്യത്തിന് കൂച്ചു വിലങ്ങിട്ടു. 1976 മേയ് 4 മുതൽ അദ്ദേഹത്തിന്റെ ഇടപെടലോടെ ആകാശവാണിയിലും ദൂരദർശനിലും കിഷോർ കുമാറിന്റെ ഗാനങ്ങൾ അടിയന്തരാവസ്ഥ തീരുന്നതു വരെ നിരോധിച്ചു. മുംബൈയിലെ ഒരു കോൺഗ്രസ് റാലിക്ക് അദ്ദേഹം പാടാൻ വിസമ്മതിച്ചാണ് കാരണം."കിസ കുർസി കാ" എന്ന സിനിമ നിരോധിക്കുകയും പ്രിന്റുകൾ മുഴുവൻ നശിപ്പിക്കുകയും ചെയ്തതിലുള്ള ശുക്ലയുടെ പങ്ക് കുപ്രസിദ്ധമാണ്.
കോൺഗ്രസുമായി തെറ്റി എൻ.സി.പി.യിൽ ചേർന്ന ശുക്ല ശരദ് പവാറും പി.എ. സാങ്മയും തമ്മിലുളള ഭിന്നിപ്പുകളെ തുടർന്ന് എൻ.സി.പി വിട്ടു. പിന്നീട് ശുക്ല രാഷ്ട്രീയ ജനതാന്ത്രിക് ദൾ രൂപീകരിച്ചു പ്രവർത്തിച്ചെങ്കിലും ഇത് ബി.ജെ.പിയിൽ ലയിച്ചു.
അഞ്ചുവർഷം പൂർണ്ണകാലാവധി തികച്ചിട്ടുള്ള സ്പീക്കർമാർ: എം. വിജയകുമാർ, കെ. രാധാകൃഷ്ണൻ, പി. ശ്രീരാമകൃഷ്ണൻ
നിയമസഭയിലെ ഇരുപക്ഷത്തിനും തുല്യബലമായ സാഹചര്യത്തിൽ, സ്പീക്കറുടെ പ്രത്യേക അധികാരമായ കാസ്റ്റിങ്ങ് വോട്ട് വഴി മന്ത്രിസഭയുടെ തുടർച്ച മാസങ്ങളോളം ഉറപ്പാക്കാൻ നിർബന്ധിതനായ സ്പീക്കർ: എ.സി. ജോസ്
പിന്നീട് സംസ്ഥാന മുഖ്യമന്ത്രി, ഉപമുഖ്യമന്ത്രി, ലോകസഭാംഗം എന്നീ പദവികളിലിരുന്നിട്ടുള്ള സ്പീക്കർ: സി.എച്ച്.മുഹമ്മദ്കോയ,
പിന്നീട് സംസ്ഥാനമന്ത്രിസഭയിൽ അംഗമായിട്ടുള്ള സ്പീക്കർമാർ: സി.എച്ച്.മുഹമ്മദ്കോയ, ഡി. ദാമോദരൻ പോറ്റി, ടി.എസ്. ജോൺ, ചാക്കീരി അഹമ്മദ് കുട്ടി, വക്കം പുരുഷോത്തമൻ, വി.എം. സുധീരൻ, പി.പി. തങ്കച്ചൻ, എം. വിജയകുമാർ, കെ. രാധാകൃഷ്ണൻ, എം.ബി. രാജേഷ്.
പിന്നീട് പാർലിമെന്റ് അംഗമായിട്ടുള്ള സ്പീക്കർമാർ: സി.എച്ച്.മുഹമ്മദ്കോയ, എ.സി.ജോസ്, വക്കം പുരുഷോത്തമൻ, വി.എം. സുധീരൻ, വർക്കല രാധാകൃഷ്ണൻ, പി.പി. തങ്കച്ചൻ, എം. വിജയകുമാർ, കെ. രാധാകൃഷ്ണൻ.
അധികാരത്തിൽ നിന്ന് രാജിവെച്ച സ്പീക്കർമാർ: സി.എച്ച്.മുഹമ്മദ്കോയ, കെ. മൊയ്തീൻകുട്ടി ഹാജി, എ.പി.കുരിയൻ, വക്കം പുരുഷോത്തമൻ, പി.പി. തങ്കച്ചൻ, എം.ബി. രാജേഷ്
ഈ താൾ കേരളത്തിലെ നിയമസഭാസ്പീക്കർമാരുടെ പട്ടികയാണ്. സ്പീക്കർ എന്ന പദവിയെക്കുറിച്ചു വായിക്കാൻ ഈ ലേഖനം കാണുക. ഇതിൽ പ്രോട്ടേം സ്പീക്കർമാരേയും താൽക്കാലിക സ്പീക്കർമാരേയും ഉൾപ്പെടുത്തിയിട്ടില്ല.
സ്കൂൾ വിദ്യാഭ്യാസം പൂർത്തിയാക്കിയ ആഗസ്തീനോസ് വൈദികവൃത്തി സ്വീകരിക്കാൻ ആഗ്രഹിച്ചു. പിതൃസഹോദരനായ തോമാക്കത്തനാർ അതിനു വേണ്ട സഹായങ്ങൾ ചെയ്തുകൊടുത്തു. 1887 നവംബർ 4-ന് വാഴക്കുളത്തെ കർമ്മലീത്താ സെമിനാരിയിൽ വൈദികാർത്ഥിയായ ആഗസ്തീനോസ് 1888 ജൂലൈ 24-ന് മാന്നാനത്തെ വൈദികവിദ്യാലയത്തിലേയ്ക്കു മാറി. അഞ്ചുവർഷത്തെ സെമിനാരി പഠനത്തിനു ശേഷം 1892-ൽ അദ്ദേഹം, ഇംഗ്ലീഷ് ഭാഷയിൽ പ്രാവീണ്യം സമ്പാദിക്കുന്നതിനായി ചങ്ങനാശേരിയിലെ സെന്റ് ബർക്ക്മാൻസ് ഹൈസ്കൂളിൽ ചേർന്നു. 1993 ജൂലൈ മാസത്തിൽ സഭാധികാരികൾ അദ്ദേഹത്തെ, പൗരോഹിത്യത്തിനു വേണ്ടിയുള്ള ഉപരിപഠനത്തിനായി ശ്രീലങ്കയിൽ കാൻഡിയിലെ പ്രസിദ്ധമായ പേപ്പൽ സെമിനാരിയിൽ അയച്ചു. അവിടെ എട്ടരവർഷത്തെ പഠനത്തിനു ശേഷം 1901 ഡിസംബർ 21-ന്, 27-ആമത്തെ വയസ്സിൽ , ആഗസ്തീനോസ്, കാൻഡി മെത്രാൻ മോൺസിഞ്ഞോർ പാഞ്ഞാനിയിൽ നിന്ന് വൈദികപട്ടം സ്വീകരിച്ചു.
1919 ഡിസംബർ 9ന് മാർ ളൂയീസ് മരണമടഞ്ഞതോടെ എറണാകുളം വികാരിയാത്തിന്റെ സമ്പൂർണ്ണ ചുമതല ആഗസ്തീനോസിനായി. 1923 ഡിസംബർ 21-ന് പതിനൊന്നാം പീയൂസ് മാർപ്പാപ്പ പുറപ്പെടുവിച്ച "റൊമാനി പൊന്തിഫിചെസ്" എന്ന ലിഖിതം, സിറോ-മലബാർ ഹയരാർക്കി സ്ഥാപനത്തിന്റെ പ്രഖ്യാപനമായിരുന്നു. ഹയരാർക്കിയുടെ ആസ്ഥാനമായി തെരഞ്ഞെടുക്കപ്പെട്ട എറണാകുളം വികാരിയാത്ത് അതോടൊപ്പം അതിരൂപതയായി ഉയർത്തപ്പെട്ടു. സിറോ-മലബാർ ഹയരാർക്കിയുടെ ആദ്യത്തെ തലവനും, പുതിയ അതിരൂപതയുടെ പ്രഥമമെത്രാപ്പോലീത്തയുമായി കണ്ടത്തിൽ ആഗസ്തീനോസ് നിയമിതനായി. 1924 നവംബർ 16-ന് അദ്ദേഹം, മാർപ്പാപ്പയുടെ പ്രത്യേക പ്രതിനിധിയായി കേരളത്തിലെത്തിയ വിസിറ്റർ അപ്പസ്തോലിക്, അലെക്സിസ് ഏം. ലെപ്പിസിയെയിൽ നിന്ന് മെത്രാപ്പോലീത്തയുടെ സ്ഥാനവസ്ത്രമായ പാലിയം സ്വീകരിച്ചു.
പുരോഹിതനായി നാട്ടിൽ മടങ്ങിയെത്തിയ ആഗസ്തീനോസ്, കുറെക്കാലം വൈക്കത്തിനടുത്തുള്ള കുലശേഖരമംഗലം, വടയാർ എന്നീ പള്ളികളിൽ വികാരിയായിരുന്നു. താമസിയാതെ അദ്ദേഹം എറണാകുളത്തെ പെറ്റി സെമിനാരിയുടെ ആദ്യത്തെ റെക്ടറായി നിയമിതനായി. അതോടൊപ്പം, എറണാകുളം വികാരിയാത്തിന്റെ വികാരി അപ്പസ്തോലിക്ക ആയിരുന്ന ളൂയീസ് പഴേപറമ്പിലിന്റെ സെക്രട്ടറിസ്ഥാനവും ലഭിച്ചു. 1911 ആഗസ്റ്റ് 29-ന് പത്താം പീയൂസ് മാർപ്പാപ്പ അദ്ദേഹത്തെ, എറണാകുളം വികാരിയാത്തിന്റെ സഹായമെത്രാനായി നിയമിച്ചു. 1911 ഡിസംബർ 3-ന് കാൻഡി ഭദ്രാസനപ്പള്ളിയിൽ, ഡെലിഗേറ്റ് അപ്പസ്തോലിക്ക മോൺ. ലദിസ്ലാവുസ് സലേസ്കിയുടെ മുഖ്യകാർമ്മികത്വ്വത്തിൽ ആയിരുന്നു ആഗസ്തീനോസിന്റെ മെത്രാഭിഷേകം.
ഇന്ത്യയിലെ സുറിയാനി കത്തോലിക്കരിലെ മുഖ്യവിഭാഗമായ സിറോ-മലബാർ സഭയുടെ മെത്രാപ്പോലീത്താ പദവിയിൽ വാഴ്ചനടത്തിയ വ്യക്തി ആയിരുന്നു കണ്ടത്തിൽ മാർ ആഗസ്തീനോസ്. കോട്ടയം ജില്ലയിലെ മാൻവെട്ടത്ത് 1874 ആഗസ്റ്റ് 25-നു ജനിച്ച അദ്ദേഹം, എറണാകുളത്ത് 1956 ജനുവരി 10-ന് അന്തരിച്ചു. ഏറ്റവുമധികം കാലം സിറോ-മലബാർ സഭയുടെ തലവനായിരുന്ന വ്യക്തി, കരിയാറ്റിൽ മാർ യൗസേപ്പിനുശേഷം കത്തോലിക്കാ സഭയിൽ മെത്രാപ്പോലീത്താ പദവിയിലെത്തി ഭരണഭാരം നിർവഹിച്ച ആദ്യ ഭാരതീയൻ എന്നീ നിലകളിലും അദ്ദേഹം ശ്രദ്ധേയനാണ്.
പ്രസാധന രംഗത്ത് ആഗസ്തീനോസ് മെത്രാപ്പോലീത്ത പ്രത്യേകം താത്പര്യം കാട്ടി. അതിന്റെ ഫലമായി 1921-ൽ ഏറണാകുളത്തെ മാർ ളൂയീസ് മെമ്മോറിയൽ പ്രസ്സും "എറണാകുളം മിസ്സം" എന്ന മാസിക ആരംഭിച്ചു. 1927-ൽ, പിന്നീട് ഇന്ത്യയിലെ ഏറ്റവും പ്രചാരമുള്ള കത്തോലിക്കാ ആനുകാലികായി വളർന്ന സത്യദീപം വാരികയും, 1936-ൽ "മലബാർ മെയിൽ" എന്ന ദിനപത്രവും തുടങ്ങി.
കോട്ടയം ജില്ലയിൽ വൈക്കത്തിനു സമീപമുള്ള ചെമ്പ് ഗ്രാമത്തിലെ കണ്ടത്തിൽ തൊമ്മൻ വർക്കിയും, മാഞ്ഞൂർ കരയിൽ മാൻവെട്ടത്തെ നൂറോക്കരി കുടുംബാംഗമായ ത്രേസ്യാമ്മായും ആയിരുന്നു ആഗസ്തീനോസിന്റെ മാതാപിതാക്കൾ. സ്വഗ്രാമമായ ചെമ്പിലെ പ്രാഥമികവിദ്യാഭ്യാസത്തിനു ശേഷം വൈക്കം മിഡിൽ സ്കൂളിൽ ചേർന്ന് അദ്ദേഹം സ്കൂൾ പഠനം പൂർത്തിയാക്കി.
1936, കണ്ടത്തിൽ ആഗസ്തീനോസിന്റെ മെത്രാഭിഷേകരജതജൂബിലി വർഷമായിരുന്നു. ആ അവസരത്തിൽ, കത്തോലിക്കാസഭയ്ക്കു ചെയ്ത സേവനങ്ങളുടെ അംഗീകാരമായി വത്തിക്കാൻ അദ്ദേഹത്തെ "തിരുസിംഹാസനസഹായകൻ" , "റോമൻ പ്രഭു" എന്നീ പദവികൾ നൽകി ബഹുമാനിച്ചു.
വികാരി അപ്പസ്തോലിക്ക മാർ ളൂയീസിന്റെ കീഴിൽ സഹായമെത്രാനായിരുന്ന ആഗസ്തീനോസ്, ഇടക്കാലത്ത് മാർ ളൂയീസുമായി അഭിപ്രായഭിന്നതയിലായി. അതിനാൽ അക്കാലത്ത് അദ്ദേഹത്തിന് കൊരട്ടിപ്പള്ളിയിൽ താമസമാക്കേണ്ടി വന്നു.
ഹെമിപ്റ്റെറയ്ക്കുള്ളിലുള്ളതും ഫൾഗോമോർഫ എന്ന ഇൻഫ്രാഓർഡറിലുള്ളതുമായ ഇൻസെക്റ്റുകളെയാണ് പ്ലാന്റ്‌ഹോപ്പറുകൾ എന്നുവിളിക്കുന്നത്. ഇലയോടുള്ള സാമ്യത കാരണമാണ് ഇവയ്ക്ക് ഈ പേരുലഭിച്ചത്. ഒരു ചെടിയിൽ നിന്ന് മറ്റൊന്നിലേയ്ക്ക് ഇവ പുൽ‌ച്ചാടികളെപ്പോലെ ചാടിപ്പോകാറുണ്ട്. എങ്കിലും ഇവ സാധാരണഗതിയിൽ ശ്രദ്ധ പിടിച്ചുപറ്റാത്ത രീതിയിൽ വളരെ പതുക്കെയാണ് സഞ്ചരിക്കുന്നത്. ലോകമാസകലം കാണപ്പെടുന്ന ഇവ സസ്യാഹാരികളാ‌ണെങ്കിലും ചുരുക്കം ചില തര‌ങ്ങളെയേ കീടങ്ങളായി കണക്കാക്കാറുള്ളൂ. ഫൾഗോറോയ്ഡിയ എന്ന ഒരു സൂപ്പർഫാമിലി മാത്രമേ ഈ ഇൻഫ്രാ ഓർഡറിലുള്ളൂ.
ഫൾഗോറിഡുകളുടെ നിംഫുകൾ വയറിലുള്ള പ്രത്യേക ഗ്രന്ഥികളിൽ നിന്ന് മെഴുക് ഉത്പാദിപ്പിക്കും. ഇത് വെള്ളത്തെ അകറ്റിനിർത്തുകയും പ്രാണിയെ മറയ്ക്കാൻ സഹായിക്കുകയും ചെയ്യും. പല കുടുംബങ്ങളിലെയും പ്രായപൂർത്തിയായ പെൺ പ്രാണികളും മെഴുക് ഉത്പാദിപ്പിക്കും. ഇത് മുട്ടകളെ സംരക്ഷിക്കാനാണ് ഉപയോഗിക്കുന്നത്.
മറ്റു "ഹോമോപ്റ്റെറകളിൽ " നിന്നും ഇവയ്ക്ക് രണ്ട് വ്യത്യാസമാണുള്ളത്. മുൻ ചിറകിലെ ഏനൽ സിരയും കട്ടിയുള്ളതും മൂന്ന് ഭാഗങ്ങളായുള്ളതുമായ ആന്റിനയും. ആന്റിനയുടെ അണ്ഡാകൃതിയിലുള്ള രണ്ടാം ഭാഗത്തിൽ ഒരു ഫിലമെന്റ് രൂപത്തിലുള്ള അരിസ്റ്റ കാണപ്പെടും.
സംസ്ഥാനത്തിന്റെ ഒമ്പതാമത്തെ ഗവർണറായി രാം ദുലാരി സിൻഹ ചുമതലയേറ്റത് 1988ലായിരുന്നു. കേരളത്തിലെ രണ്ടാമത്തെ വനിത ഗവർണർ എന്ന വിശേഷത്തോടെയായിരുന്നു രാം ദുലാരി സിൻഹയുടെ വരവ്. നായനാർ ആണ് അന്ന് മുഖ്യമന്ത്രി. കെ കരുണാകരൻ പ്രതിപക്ഷ നേതാവും. ദേശീയ തലത്തിൽ തന്നെ വിവാദമുണ്ടായ ഗവർണർ നിയമനങ്ങളിലൊന്നായിരുന്നു രാം ദുലാരി സിൻഹയുടേത്. 1988ൽ കോൺഗ്രസ് സർക്കാർ ആറ് സംസ്ഥാനങ്ങളിലേക്കാണ് ഗവർണർമാരെ നിയമിച്ചത്. ഇതിൽ മൂന്ന് കോൺഗ്രസ് ഇതര സംസ്ഥാനങ്ങളിലേക്ക് നിയമിക്കപ്പെട്ടത് മുൻ കോൺഗ്രസ് അല്ലെങ്കിൽ പാർട്ടി ചായ്‌വുള്ള വ്യക്തികളെ ആയിരുന്നു. കേരളത്തിൽ രാം ദുലാരി സിൻഹയും ഹരിയാനയിൽ എച്ച് എൻ ബരാരിയെയും കർണാടകയിൽ പി വെങ്കിടസുബ്ബയ്യയും. രാം ദുലാരി സിൻഹയുടെ നിയമനത്തിനെതിരേ സംസ്ഥാന സിപിഎം അന്ന് തന്നെ പ്രതിഷേധിച്ചിരുന്നു. ഇത്തരം നിയമനങ്ങൾ കേന്ദ്ര-സംസ്ഥാന ബന്ധങ്ങൾക്കോ ജനാധിപത്യ സംവിധാനത്തിന്റെ സുഗമമായ പ്രവർത്തനങ്ങൾക്കോ സഹായകമല്ലെന്ന് സിപിഎം പിബിയും പ്രസ്താവനയിറക്കി. മറ്റ് സംസ്ഥാനങ്ങളിലും ഇത്തരം നിയമനങ്ങൾക്കെതിരേ പ്രതിഷേധങ്ങളുണ്ടായി.